Det er ventet at president Barack Obama fredag vil offentliggjøre at han avslår søknaden om å bygge oljerørledningen som går under navnet Keystone XL.
Det melder en rekke amerikanske medier fredag kveld, inkludert New York Times.
Den opprinnelige planen med prosjektet var å muliggjøre transport av olje utvunnet fra oljesand i Canada til gulfkysten sør i USA. Rørledningen skulle ha en daglig kapasitet på 800.000 fat olje per dag.